Joze Mourinyo: “Shomurodov ochiq hududda juda xavfli”

“Roma” bosh murabbiyi Joze Mourinyo Italiya A Seriyasining 1-turidan o‘rin olgan “Fiorentina”ga qarshi o‘yindan (3:1) so‘ng jamoaga yangi qo‘shilgan hujumchilar Eldor Shomurodov va Temmi Abrahamning o‘yini haqida fikr bildirdi.

Garchi, yetarli darajada yuqori darajada o‘ynay olmagan bo‘lsak-da, qiziqarli o‘yin bo‘ldi. Biz 11 ga 11 va 10 ga 10 o‘ynalgan vaqtda yaxshi harakat qildik. 11 ga 10 o‘yganimizda esa o‘zimizga o‘xshamadik (o‘yinda har ikki jamoadan bir futbolchiga qizil kartochka ko‘rsatildi — “Daryo”).
Bu orada o‘yinimizni yo‘qotib qo‘ydik. Pressing o‘tkazishimiz ham qiyin kechdi. Nikolo Dzanyolo qizil olgach, o‘yinga qaytdik, ikkinchi va uchinchi golni urdik, shundan so‘ng o‘yinni nazorat qildik.
Kimnidir zaxirada qoldirish oson emas, lekin Shomurodov chap qanotda o‘ynashi yoki Abraham bilan birgalikda harakat qilishi mumkin. Hozirda ularning hech biri qolganlar kabi eng yaxshi sport formasida emas. Boisi ular mavsumoldi yig‘inlarning birinchi kunidan biz bilan birga bo‘lmagan. Shuning uchun hujum ortida Lorenso Pellegrini ishlatishga qaror qildim.
Shomu ochiq hududda juda xavfli, Temmi esa ko‘proq ‘stolba’ bo‘lib o‘ynaydi, shuning uchun agar u charchamaganida ham, bu o‘zgarishni bir necha daqiqada qilgan bo‘lardim.
Joze Mourinyo, “Roma” bosh murabbiyi
Eslatib o‘tamiz, Rim klubi Eldor Shomurodovni avgust oyining “Jenoa”dan 17,5 million yevro evaziga xarid qildi. Shomurodov “Roma” bilan 2026-yil 30-iyuniga qadar mo‘ljallangan shartnoma imzoladi. U 2020/21-yilgi mavsum boshida “Rostov”dan 7,5 million yevro evaziga “Jenoa”ga o‘tgandi.